cyanic-selkie/wikianc huggingface dataset:
Neifundland (Insel)
Neifundland (engl.: Newfoundland, frans.: Terre-Neuve) ass eng Insel am Atlanteschen Ozean am Nordoste vun Nordamerika. Si gehéiert politesch zur kanadescher Provënz Neifundland a Labrador an huet ongeféier eng Hallef Millioun Awunner op enger Fläch vun 108.860 km².
Déi gréisst Stad ass St. John's.
25 km südlech vun Neifundland läit d'franséisch "Collectivité d'outre-mer" Saint-Pierre a Miquelon.
Parnoy-en-Bassigny
Parnoy-en-Bassigny ass eng franséisch Gemeng am Departement Haute-Marne an der Regioun Grand Est.
D'Gemeng ass aus der Fusioun vu Parnot a Fresnoy-en-Bassigny ervirgaangen.
Islom Karimov
Den Islom Abdug‘aniyevich Karimov (op russesch Ислам Абдуганиевич Каримов/Islam Abduganijewitsch Karimow), gebuer den 30. Januar 1938 zu Samarkand, a gestuerwen den 2. September 2016, war vun 1991 bis zu sengem Doud Statspresident vum Usbekistan.
Liewen
...
Den 23. Dezember 2007 huet de Karimov d'Wale mat 88% vun de Stëmme gewonnen an ass domat bis 2014 President vum Usbekistan.
Den Islom Karimov gëllt als Diktator, deen dacks vu Mënscherechtsorganisatioune kritiséiert gëtt.
Hien ass mat der Ekonomistin Tatyana Akbarovna Karimova bestuet. D'Koppel huet zwou Duechteren an dräi Enkel. Déi eelst Duechter, d'Gulnora Karimova, schafft als Beroderin vum usbeekeschen Ambassadeur a Russland. Si soll e komplext Geschäftsimperium opgebaut hunn, zu deem och déi gréisst Mobilfunkentreprise vun Usbekistan, Nuetsclibb, eng grouss Zementsfabrik a Coca-Cola UZB gehéieren.
Rue de la Boucherie
D, op lëtzebuergesch Fleeschiergaass''', ass eng Strooss an der Uewerstad vun der Stad Lëtzebuerg. Se leeft vum Krautmaart aus a Richtung Oste bis bei de Rouscht.
Geschicht
D'Strooss huet hiren Numm vun der Metzleschhal déi vum spéide Mëttelalter bis an d'Renaissance eran um Eck mam Krautmaart stoung, do wou haut d'Europahaus (Gilly-Haus) ass. D'Strooss krut hiren offiziellen Numm de 16. Mee 1925. Wärend der Nazizäit huet se Fleischerstrasse geheescht.
Um Spaweck
D'Rue de la Boucherie an Ons Stad N° 4
Schëld A, 21
D'Schëld A, 21 ass e Verkéierswarnschëld aus dem Lëtzebuerger Code de la route, dat eng Gefor ukënnegt fir déi et keen anert Verkéierswarnschëld gëtt.
Originaltext aus dem Code de la route:
22. Autres dangers - Le signal A,21 indique l'approche d'un tronçon de voie publique qui comporte ou peut comporter un danger autre que ceux indiqués par les autres signaux d'avertissement de danger'.
Gaby Dohm
Si ass d'Duechter vun de Schauspiller Heli Finkenzeller a Will Dohm.
Si gouf besonnesch bekannt mat hirer Roll als Schwëster Christa an der TV-Serie Die Schwarzwaldklinik.
Distrikt Andelfingen
Den Distrikt Andelfingen ass en Distrikt am Kanton Zürich an der Schwäiz.
Serqueux (Haute-Marne)
Serqueux ass eng franséisch Gemeng am Departement Haute-Marne an der Regioun Grand Est.
Himmelsrichtung
D'Himmelsrichtung beschreift d'Richtung vun engem Bezuchspunkt (z. B Standplaz) zu engem anere Punkt op der Äerduewerfläch. Déi véier Haapthimmelsrichtungen (och Kardinalpunkten) sinn d'Grondrichtungen Norden, Osten, Süden a Westen. Himmelsrichtunge bezéie sech op de jeeweilegen Horizont an d'Lag vun der Äerdachs. D'Haapthimmelsrichtungen definéieren d'Richtung vun de geographesche Koordinaten, de Meridianen, déi sech an de Punkten Nord- a Südpol treffen an de Breetekreesser, déi parallel zu der Äerdrotatioun ost-westlech lafen. A bestëmmte Kulturen, z. B. indianeschen oder buddhisteschen, gëtt dëst Konzept op sechs Himmelsrichtungen duerch den Aschloss vun Zenit (uewen/himmelwäerts) an Nadir (ënnen/äerdwäerts) vergréissert.
Véier Haapthimmelsrichtungen
Déi véier Himmelsrichtunge gi mat «N» (Nord), «O» oder «E» (Ost, East), «S» (Süd) a «W» (West) ofgekierzt. Si déngen der Orientéierung mat der Sonn (kuckt Sonnelaf), dem Kompass oder der astronomescher Azimutmiessung souwéi der Angab vu Richtungen op der Äerduewerfläch, vonu Kursen oder vu Wandrichtungen. Als Grondrichtunge forme si och de Raster an de Landkaarten.
Norden
Den Norden ass, zanter ville Joerhonnerten (wann net anescht bezeechent) op de Land- a Séikaarten ëmmer uewen. Déi Festleeung riicht sech no der Äerdrotatioun; d'Äerdachs weist op hirem engen Enn no Norden. Norden oder méi genee rechtweisend Nord (rwN), Kaartennord oder geographesch Nord ass d'Richtung zum geographeschen Nordpol. D'Ausriichte vun enger Kaart, engem Plang oder engem Loftbild um Terrain no den Himmelsrichtunge bezeechent een als Annorden.
An der Navigatioun gi weider Nord-Richtunge gebraucht, dozou gehéiere Magnéitkompassnord (MgN) oder engl. magnetic north (MN) a mëssweisend Nord (mwN), déi sech um Magnéitfeld orientéieren, souwéi Gitternord (GiN) resp. grid north (GN) als Bezuchsrichtung fir déi an der Geodesie gebrauchte Koordinatesystemer (Gauss-Krüger, UTM, UPS).
Süden
DE Süden ass d'Géigerichtung vum Norden. Op der Nordhallefkugel vun der Äerd ass si d'Richtung vum héchste Sonnestand ëm Mëttag. De Süden huet dofir fréier Meridies, Mëtt vum Dag, geheescht, an an der Mythologie och Mesembria, Hore vum Mëtteg. Mëttelalterlech arabesch Weltkaarte waren no Süden ausgeriicht.
Osten
Den Osten ass d'Dréirichtung vun der Äerd ëm hir Achs, vun eis aus als Richtung vum Sonnenopgank gesinn (relativ genee nëmme bei den Equinoxen). (vergl. Orient), griich. Anatole oder Anatolia, Gëttin vum Sonnenopgank (eng weider Hore), germanesch Austri. Mëttelalterlech chrëschtlech Weltkaarten (Mappae Mundi) waren no Osten a Richtung vu Jerusalem an der Standplaz vum Paradäis ausgeriicht.
Westen
De Westen ass d'Richtung vum Sonnenënnergank (genee nëmme bei den Equinoxen). (vergl. Okzident), griich. Dysis, Gëttin vum Sonnenënnergank (och eng Hore).
Weider Bezeechnungen
An der Astronomie schwätzt een amplaz vun Nord a Süd och vum Meridian, well den deeglechen Héchststand vu Stären och nërdlech vum Zenit ka sinn, (kuckt iewescht Kulminatioun). Déi vertikal Ost-West-Linn iwwer den Zenit gëtt dogéint als Éischt Vertikal bezeechent.
Véier Niewenhimmelsrichtungen
Fir genee Richtungsbezeechnungen déngen d'Zwëscherichtungen Nordost, Südost, Südwest an Nordwest. Si sti wéi déi véier Haapthimmelsrichtunge rechtwénkleg zoueneen a sinn hir Medianen. Zesumme mat hinnen deele se d'Kompass- resp. Wandrous an Aachtel zu jee 45 Grad a ginn an dëser Form an der Traditioun vum Wénkelmooss zanter der Antiquitéit gebraucht.
Wandrous
Fir méi genee Orientéierung sinn an der Séi- a Loftfaart d'Himmelsrichtungen nach méi reng ënnerdeelt. De vollen Ëmfank vun der Wandrous gëtt an 360° am Auerzeigersënn ënnerdeelt a fänkt mat Norden un: D'Wandrous, och Kompassrous (engl.: compass rose, ass meeschtens an 32 gläichgrouss Wénkelen zu jee 11,25 Grad ënnerdeelt, déi och als nautesche Stréch bezeechent ginn. Den Oste gëtt an der Navigatioun ëmmer mat E (englesch east) ofgekierzt, fir eng Verwiesselung mat der Null («O» ↔ «0») z'iwwergoen. Nach méi reng ënnerdeelt Kompassrousen hunn nach Markéierunge bei hallwe Strécher.
Am Vermiessungswiese gëtt de Vollkrees a 400 Gon, och Neigrad genannt, ënnerdeelt. An der Artillerie sinn et 64 Artillerie-Stréch resp. 6400¯ oder an der Schwäiz an Artilleriepromille A‰. Déi Bezeechnunge ginn ëmmer nach fir d'Orientéierung gebraucht.
Wandrous an der Heraldik
D'Wandrous ass an der Heraldik eng normal Figur. Si kënnt net dacks vir a gëtt mat iwwerenee geluechte Stären duergestallt. D'Nordrichtung gëtt ganz rar ugedeit.
Systematik vun der Benennung
Zanter Laangem huet d'Bezeechnung vu Gradzuelen d'Prioritéit.
Fein Ënnerdeelung
A ville Fachgebidder – ë. a. Astronomie, Geodesie, Kartographie an Navigatioun – ass eng méi fein Ënnerdeelung vun den Himmelsrichtungen noutwendeg. Meeschtens gëtt dofir d'Gradmooss (0° bis 360°) gebraucht, woubäi d'Nordrichtung dem Azimut (oder Kurs) 0° entsprécht. Als Folleg huet den Osten 90°, de Süden 180° an de Westen 270°.
China
Vun de chineesesche Séifuerer an Astronome goufen amplaz vun de véier Haapthimmelsrichtungen déi 12 Himmelsrichtunge vun den Äerdäscht virgezunn. Entgéint den aacht Himmelsrichtungen an der europäescher Opstellung hunn déi amplaz vun enger 45°- eng 30°-Andeelung. Fir Séifuerer sinn dës 12 Himmelsrichtungen zwar net duergaangen, an dofir gouf dee Zuel verduebelt fir sou eng Opdeelung a 15 °-Ofstänn ze kréien. Dobäi goufe fir d'Himmelsrichtungen tëscht den Äerdkreesser nei Bezeechnunge mat ënnerschiddlechem Urspronk agefouert. Erfuere Séifuerer wéi den Zhèng Hé hate souguer en 48-gliddrege Kompass.
Bestëmmung vum Süden unhand vun der Sonn an enger Analogauer
D'Sonn steet op der Nordhallefkugel mëttes am Süden an Analogaueren hu meeschtens eng 12-Stonneskala. Wann een de Stonnenzär op d'Sonn ausriicht, läit de Süden op der Wénkelhalschant tëscht der 12-Auer-Markéierung an dem Stonnenzär. An der Summerzäit läit de Süden op der Wénkelhalschent tëscht der 1-Auer-Markéierung an dem Stonnenzär.
Laténgesch Bezeechnungen
Virun allem am Mëttelalter an an der fréier Neizäit goufen d'Himmelsrichtungen an neilaténgescher Sprooch bezeechent:
Mona Dol
D'Mona Dol, gebuer als Amélie Delbart den 28. Mee 1901 zu Lille a gestuerwen den 29. Dezember 1990 zu Paräis, war eng franséisch Schauspillerin.
Roger Michel Erasmy
De Roger Michel Erasmy, gebuer de 7. Juni 1939 an der Stad Lëtzebuerg a gestuerwen den 3. November 2015 zu Perpignan, war e lëtzebuergeschen Auteur. Hien ass virun allem bekannt fir seng Wierker iwwer de surrealistesche Moler Salvador Dalí.
Mona Dol
Si war a Filmer vu bekannte Regisseure wéi Abel Gance, Julien Duvivier, Sacha Guitry, Louis Malle a Pierre Granier-Deferre ze gesinn.
Roger Michel Erasmy
De Roger Erasmy war Directeur commercial an enger franséischer Firma an dono Sekretär an der Wirtschaftssektioun vun der Franséischer Ambassade zu Lëtzebuerg. A senge Bicher iwwer den Dali erkläert hie seng Theorie, datt den Dali seng Molerei eng Zort Virahnung vun Evenementer ëm d'Jordausendwenn wier.
Hien huet 1989-1990 e Bicherfestival zu Salies-du-Salat (Haute-Garonne) organiséiert a war Editeur vun der Zäitschrëft Petit Courrier Culturel Abrégé.
Isak Férriz
Den Isaac "Isak" Férriz Àlvaro, gebuer den 20. Juni 1979 zu Andorra la Vella, ass en andorraneschen Theater- a Filmschauspiller, a Filmregisseur.
Hien huet seng Carrière als Filmschauspiller 1998 ugefaangen. Hie gouf mat senge Rollen a Filmer El cónsul de Sodoma, Trash (2009), Los últimos días (2013) an anerer bekannt.
De Férriz huet an der spuenescher Stad Barcelona Schauspillkonscht studéiert. De Schauspiller lieft am Distrikt Gràcia vu Barcelona.
Cet homme est dangereux
Cet homme est dangereux ass e franséische Film vum Jean Sacha aus dem Joer 1953 nom Roman This Man is Dangerous vum Peter Cheyney.
Ëm wat geet et am Film?
De Lemmy Caution versicht dem internationale Gangster Siégella a senger Band d'Handwierk ze leeën…
Blind Channel
Blind Channel ass eng finnesch Rockband, déi 2013 gegrënnt gouf. D'Band definéiert hire musikalesche Stil als "Violent Pop". Si huet Finnland beim Eurovision Song Contest 2021 zu Rotterdam an Holland mam Lidd Dark Side vertrueden. D'Band koum an der Finall op déi 6. Plaz mat 301 Punkten.
2002 AA29
Den 2002 AA29 ass e ganz klengen äerdnoen Asteroid, deen den 9. Januar 2002 vun der automatescher Himmelsiwwerwaachung LINEAR (Lincoln Near Earth Asteroid Research) entdeckt gouf. Den Duerchmiesser vum Asteroid läit tëscht 50 bis 110 Meter. En ëmkreest d'Sonn op enger Äerdbunnänlecher, bal kreesfërmeger Ëmlafbunn. Si verleeft zum gréissten Deel bannenzeg vun der Äerdëmlafbunn a kräizt dës um sonnewäiteste Punkt vum Asteroid, dem Aphel. Hie gëtt wéinst där Ëmlafbunn nom Asteroid Aten als Atentyp klasséiert. Eng weider Eegenheet ass, datt seng mëttel Ëmlafdauer ëm d'Sonn exakt engem sideresche Joer entsprécht. Dat bedeit, datt hien a Wiesselwierkung mat der Äerd steet, well sou eng Ëmlafbunn nëmmen ënner bestëmmte Viraussetzunge stabil ass. Bis elo sinn eréischt e puer Asteroide bekannt déi a Wiesselwierkung mat der Äerd stinn, an dobäi an eng 1:1-Resonanz mat der Äerd hunn. Den éischte war den (3753) Cruithne, deen 1986 entdeckt gouf. Asteroiden, déi an 1:1-Resonanz mat eisem Planéit stinn, ginn och koorbital Objete genannt, well si der Bunn vum Planéit nofléien. Déi bekanntst koorbital Asteroide sinn déi sougenannt Trojaner, déi sech an de Lagrangepunkte L4 an L5 vum jeeweilege Planéit ophalen. 2002 AA29 gehéiert net zu hinnen. En ass villméi op enger sougenannter Houfeisenëmlafbunn laanscht d'Äerdbunn.
Bunndonnéeën
Wëssenschaftler vum Jet Propulsion Laboratory (JPL), vun der Athabasca University (Kanada), der Queen's University zu Kingston (Ontario, Kanada), vun der York University zu Toronto a vum Tuorlaobservatoire vun der Universitéit vun Turku a Finnland hate schonn kuerz no der Entdeckung duerch LINEAR den ongewéinlechen Orbit vum 2002 AA29 festgestallt, deen duerch Noënnersich um Canada-France-Hawaii Telescope op Hawaii bestätegt gouf:
Bunnform
Kuckt een de mat der Äerdbunn bal deckungsgläichen Orbit vum 2002 AA29 vu mat der Äerdbeweegung ëm d'Sonn matbeweegte Bezuchssystem aus, beschreift hien am Laf vu 95 Joer laanscht dem Äerdorbit e Bou vu bal 360°, deen hien a weidere 95 Joer nees zeréck schwéngt. D'Form vum Bou erënner un en Houfeisen, dofir den Numm Houfeisenorbit fir seng Ëmlafbunn vum mat der Äerd matbeweegtem Bezuchssystem aus gesinn. Bei der Beweegung laanscht dem Äerdorbit strudelt hie sech spiralfërmeg ëm dësen, wouduerch hie fir eng Spiraldréiung ee Joer braucht. Dës Spiralbeweegung entsteet duerch seng Exzentrizitéit a Bunnschréi déi liicht vun der Äerdbunn ofwäichen, woubäi den Ënnerscheed vun der Bunnschréi fir de vertikalen an dee vun der Exzentrizitéit fir den horizontalen Deel vun der projezéierter Spiralbeweegung verantwortlech ass. Kënnt hien der Äerd vu vir, also an Ëmlafrichtung vun der Äerd, no, sou gëtt hien duerch där hir Unzéiungskraaft an e manner séieren, eppes méi no un d'Sonn leienden Orbit versat. Hie leeft der Äerd op hirer Bunn elo viraus, bis hie si no 95 Joer eemol bal iwwerholl huet an hir elo vun hannen entgéint kënnt. Elo geréit hien nees nei ënner hire Gravitatiounsafloss a gëtt sou op eng méi lues Ëmlafbunn eppes méi wäit ewech vun der Sonn gehuewen. Doduerch kann hien elo net méi mat der Vitess vun der Äerd mathalen, bis dës hien no 95 Joer nees vu vir erreecht. D'Äerd an den 2002 AA29 verfollege sech also ëmmer ofwiesselend, komme sech awer ni ze no. Den 8. Januar 2003 koume sech den Asteroid an d'Äerd vu vir bis op 5,9 Millioune Kilometer erun, wat seng noosten Distanz fir bal ee Joerzéngt bleift. Zanter dësem Zäitpunkt leeft hien elo viraus. Opgrond vun der subtiler Wiesselwierkung mat der Äerd muss een awer net fäerten, datt dësen Asteroid wéi aner Äerdbunnkräizer mat der Äerd kéint zesummestoussen. Berechnunge weisen, datt hien an den nächste Joerdausenden der Äerd ni méi no wéi 4,5 Millioune Kilometer komme wäert, wat ongféier dem Zwieleffache vum Äerd-Mound-Ofstand entsprécht.
Am Verglach dozou kënnt de grousse koorbitale Begleeder 2010 SO16 nëmmen op de 50-fache Mound-Ofstand. Fir d'Distanz tëscht den Houfeisenpunkte brauch en 175 Joer.
Duerch seng Bunnschréi vun 10,7° géint d'Ekliptik gëtt den 2002 AA29 awer net ëmmer vun der Äerd op seng Houfeisenëmlafbunn gezwongen, mä kann heiansdo quasi duerchwëschen. Hien ass da fir eng gewëssen Zäit an der Géigend vun der Äerd gefaangen, wat déi nächste Kéier a ronn 600 Joer, also ëm d'Joer 2600 passéiere wäert. Hie wäert sech dann an der klenger Lück vun der Äerdbunn ophalen, déi hien a sengem éischten Houfeisenorbit net erreecht hat, a sech net weider wéi 0,2 Astronomesch Eenheeten (30 Millioune Kilometer) vun der Äerd distanzéiert. Dobäi gëtt hien – bal wéi en zweete Mound – lues ëm d'Äerd kreesen; fir en Ëmlaf brauch hien allerdéngs e Joer. No 45 Joer wiesselt hie nees zeréck an den Houfeisenorbit, fir sech dann ëm d'Joer 3750 an nach eng Kéier ëm 6400 nees fir 45 Joer an der Géigend vun der Äerd opzehalen. An dëse Phasen, an deenen hie sech baussenzeg vu sengem Houfeisenorbit ophält, schwéngt hien an dem schmuele Beräich laanscht d'Äerdbunn, an deem hie gefaangen ass, wärend 15 Joer eemol vir an zeréck. Well hie net wéi de Mound fest un d'Äerd gebonnen ass, mä haaptsächlech ënner dem Gravitatiounsafloss vun der Sonn steet, nennt nennt een dëse Kierper Quasisatellit.
Hellegkeet a Gréisst
Iwwer den 2002 AA29 ass relativ wéineg bekannt. Hien ass mat enger Gréisst vun ongeféier 50 bis 110 Meter ganz kleng, wouduerch hie vun der Äerd mat groussen Teleskopen nëmmen als klenge Punkt erschéngt an nëmme mat héichempfindlechen CCD-Kameraen observéiert ka ginn. Ëm den Zäitpunkt vun der nooster Distanz den 8. Januar 2003 hat hien am visuelle Beräich nëmmen eng visuell Magnitude vu ronn 20,4 mag. Iwwer d'Zesummesetzung vum 2002 AA29 ass näischt Konkreetes bekannt. Duerch seng Distanz zu der Sonn, kann hien awer net aus liichtflüchtege Substanze wéi beispillsweis Waasseräis bestoen, well dës schmëlzen, verdonschten oder subliméiere géifen, wat ee bei Koméiten an hirem Schwäif däitlech gesi ka ginn. Warscheinlech huet hie wéi déi meescht Asteroiden eng donkel kuelestoffhalteg oder eppes méi hell silikaträich Uewerfläch; am éischte Fall läit d'Albedo bei ongeféier 0,05, am leschte eppes méi héich bei 0,15 bis 0,25. Duerch dës Onsécherheet hunn d'Donnéeën fir säin Duerchmiesser eng relativ grouss Spaan. Eng zousätzlech Onsécherheet kënnt doduerch zustan, datt bei Radar-Echomiessunge mat dem Arecibo-Radioteleskop nëmmen en onerwaarte schwaache Radarecho opgefaange konnt ginn, 2002 AA29 also entweeder nach méi kleng ass wéi ugeholl gëtt oder Radiowellen nëmme schwaach reflektéiert. Am éischte Fall muss en eng ongewéinlech héich Albedo hunn. Dat wier e weideren Indiz fir d'Spekulatioun, datt hien oder op d'mannst d'Material, aus deem hie besteet, anescht wéi bei de meeschten Asteroide schonn op enger äerdnoer Ëmlafbunn entstanen ass oder souguer e Brochstéck duerstellt, dat duerch den Zesummeknuppe vun engem mëttleren Asteroid mat der Äerd oder dem Äerdmound ofgesprengt gouf.
Rotatiounsdauer
Mat Hëllef vu Radar-Echomiessungen um Arecibo-Radioteleskop konnt d'Rotatiounsperiod vum 2002 AA29 bestëmmt ginn. Bei där Method vun der Radarastronomie gi Radiowelle mat fester Wellelängt vun engem Radioteleskop geziilt op en Asteroid geschéckt. Op deem gi se reflektéiert, woubäi duerch den Dopplereffekt deen Deel vun der Uewerfläch, dee sech wéinst der Rotatioun op den Observateur zou beweegt, d'Wellelängt vun de reflektéierte Radiowelle verkierzt, wärend den aneren Deel, dee sech vum Observateur ewechdréit, d'Wellelängt verlängert. An der Folleg gëtt d'Wellelängt vun de reflektéierte Radiowelle "verschmiert". Aus der Breet vun där Wellelängteverschmierung an dem Duerchmiesser vum Asteroid kann een op d'Rotatiounsdauer schléissen. Fir den 2002 AA29 krut een domat 33 Minutten als Uewergrenz vu senger Rotatiounsdauer, warscheinlech rotéiert den Asteroid also nach méi séier. Déi séier Rotatioun léisst zesumme mam klengen Duerchmiesser an der sou klenger Mass e puer interessant Schlëss zou:
Ausbléck
Duerch seng zimmlech äerdänlech Bunn ass den Asteroid fir Raumsonde relativ liicht z'erreechen. 2002 AA29 wier also e gëeegente Studienobjet fir genee Ënnersich vum Opbau an der Zesummesetzung vun Asteroiden a vun der zäitlecher Entwécklung vun hire Bunnen ëm d'Sonn. En ettlech änlech weider op Houfeisebunnen oder op enger Ëmlafbunn als Quasisatellit koorbital Begleeder vun der Äerd goufen an der Tëschenzäit scho fonnt, wéi zum Beispill de Quasisatellit 2003 YN107. Et gëtt ugeholl, datt ee weider ëm d'Lagrangepunkten L4 an L5 vum System Äerd-Sonn kleng trojanesch Begleeder vun der Äerd an der Gréisst vun 100 Meter Duerchmiesser fënnt. Den Äerdtrojaner 2010 TK7 gouf 2010/2011 entdeckt a bestätegt, hien ass elo um L4 gebonnen; säin Duerchmiesser läit mat ronn 300 Meter awer däitlech iwwer der ugehollener Gréisst fir en Äerdtrojaner.
Marie Sebag
D'Marie Rachel Sebag, gebuer de 15. Oktober 1986 zu Paräis, ass eng franséisch Schachspillerin. Den Titel vum Groussmeeschter krut si am Joer 2008.
Hir aktuell Elo-Zuel läit bei 2519 (Juli 2010) an hir maximal erreechte bei 2533 ; domat ass si déi bescht franséisch Schachspillerin an ass op Plaz 10 vun der Fraeweltranglëscht (Juli 2010) an op Plaz 638 vun der Männerweltranglëscht (Juli 2010).
Nora Wagner
D'Nora Wagner, gebuer 1988 an der Stad, ass eng lëtzebuergesch Kënschtlerin. Si mécht Videoen, Performances an Installatiounen.
D'Nora Wagner ass Grënnungsmember vum Kënschtlerkollektiv Atelier D, engem multidisziplinären a generatiounsiwwergräifende Konschtprojet, deen zanter 2016 d'Bedeitung vun der Lëtzebuerger Industriekultur erfuerscht a begënschtegt.
Vun 2015 bis 2018 huet si Konschtateliere fir Kanner a Jugendlecher enseignéiert an huet och de Projet Nomad Workshop konzipéiert an organiséiert. Et war eng Serie vu Residenzen, Kollaboratiounen, Atelieren an Ausstellungen a Griicheland, Moldawien, Lëtzebuerg a Lettland.
Si huet 2019 den Edward Steichen Award Luxembourg Resident in NYC gewonnen.
Hotel der toten Gäste
Hotel der toten Gäste ass en däitsch-spuenesche Kriminalfilm vum Eberhard Itzenplitz aus dem Joer 1965 nom Roman Money On Murder vum Heather Gardiner.
Ëm wat geet et am Film?
E Kriminalfilm dee sech wärend engem Schlagerfestival zu Sanremo ofspillt.
Neufchâteau (Vosges)
Neufchâteau ass eng franséisch Gemeng am Departement Vosges an der Regioun Grand Est.
Moien – Eng Bréck fir eis Sprooch
Moien – Eng Bréck fir eis Sprooch ass eng lëtzebuergesch ASBL, déi de 16. Abrëll 2005 gegrënnt gouf. D'Grënnerin an éischt Presidentin war d'Jackie Weber-Messerich.
Mathias Wieman
De Mathias Wieman, gebuer als Mathias Carl Heinrich Franz Wieman den 23. Juni 1902 zu Osnabrück a gestuerwen den 3. Dezember 1969 zu Zürich, war en däitsche Schauspiller.
Hien huet a bekannte Filmer wéi: Das blaue Licht (1932) vun der Leni Riefenstahl, L'Atlantide (1932) vum Georg Wilhelm Pabst, Si tous les gars du monde... (1956) vum Christian-Jaque an a Robinson soll nicht sterben (1956) vum Josef von Báky matgespillt. Hien hat seng wichtegst Roll awer am Film Der Schimmelreiter (1934) vum Hans Deppe a Curt Oertel no enger Novell vum Theodor Storm.
Moien – Eng Bréck fir eis Sprooch
Statistik iwwer d'Coursen zanter 2018
Schwaarz-Wäiss
Schwaarz-Wäiss ass eng Technik déi an der Fotografie, am Kino an an der Tëlee gebraucht gëtt.
La vie, l'amour, la mort
La vie, l'amour, la mort ass e franséisch-italieenesche Film vum Claude Lelouch aus dem Joer 1969.
Ëm wat geet et am Film?
De François Toledo (Amidou), vu Beruff Aarbechter, bestuet a Familljepapp, verléift sech an d'Janine (Janine Magnan), eng Aarbechtskollegin...
Ġemma Portelli
D'Ġemma Portelli, gebuer den 30. September 1932 zu Valletta an och do den 22. Februar 2008 gestuerwen, war eng malteesesch Theaterschauspillerin.
Schëld A, 22b
D'Schëld A, 22b ass e Verkéierswarnschëld aus dem Lëtzebuerger Code de la route, dat de Chaufferen eng Kräizung ukënnegt op där se Virfaart hunn, virun deene Chaufferen déi op der anerer Stroosse fueren.
Ġemma Portelli
D'Portelli huet hir Carrière 1957 ugefaangen. Nieft dem Theater gouf si och mat Optrëtter am Radio an op der Televisioun, dorënner och Televisiounsserien, bekannt. , Si war eng ganz beléift Schauspillerin an hirer Heemecht.
Schëld A, 22b
Originaltext aus dem Code de la route:
''23. Intersection avec une route sans priorité - Le signal A,22b indique aux conducteurs l'approche d'une intersection où ils bénéficient de la priorité de passage par rapport aux usagers qui circulent sur l'autre chaussée de l'intersection. Le symbole indique schématiquement la configuration de l'intersection''.
Bemierkungen
D'Schëld A,22b kann nëmmen op de Virfaartsstroossen opgestallt gi wann d'Schëld B,1 oder B,2a op der Strooss ouni Virfaart opgestallt ass.
Ġemma Portelli
2000 krut si d'Medail fir hir Verdéngschter fir d'Republik (Midalja għall-Qadi tar-Repubblika).
Henri Demuth
Den Henri Demuth, gestuerwen den 31. Januar 1947 zu Beefort am Alter vu 65 Joer, war e lëtzebuergesche Professer a Kënschtler.
Hie war Chargé de Cours am École des artisans de l'État, an duerno war hien do vun 1931 bis 1946 Professer. ,
1926 huet hien um Salon vum Cercle artistique de Luxembourg ausgestallt.
Éisträichesch Nidderlanden
Éisträichesch Nidderlande waren en Territoire, deen tëscht dem Enn vum Spueneschen Ierffollegkrich 1714 bis zu der Eruewerung duerch d'Truppe vun der Franséischer Revolutioun an domat verbonnen dem Uschloss un d'Franséisch Republik 1795 bestanen huet, an dee méi oder manner do louch, wou haut d'Belsch a Lëtzebuerg sinn.
Andeelung
D'Éisträichesch Nidderlande bestoungen aus:
Geschicht
Wéi déi spuenesch Linn vun den Habsburger ausgestuerwe war, koum et zum Spueneschen Ierffollegkrich. Als Resultat dovu gounge 1714 déi bis dohi Spuenesch Nidderlanden un déi éisträichesch Habsburger-Linn. Wärend dem Éisträicheschen Ierffollegkrich, 1745-1748, ware se vu franséischen Truppen ënner dem Marschall Maurice vu Sachsen besat. Bis se am 1. Koalitiounskrich duerch Frankräich eruewert goufen, goufen d'Éisträichesch Nidderlanden duerch ee Generalgouverneur vu Bréissel aus regéiert. Déi eenzel "Provënzen", d. h. d'Bestanddeeler vun den Nidderlanden, d'Grofschaft Flanderen, d'Herzogtum Brabant, d'Grofschaft Hennegau/Hainaut, d'Grofschaft Namur, d'Herzogtum Lëtzebuerg, asw., goufen no lokale Gesetzer a Bräich verwalt, déi net onbedéngt iwwerall déi selwecht waren. Den Ensembel vun den Nidderlanden war nämlech ni méi, wéi eng Zort de facto-Konfederatioun vu Principautéiten, déi vum 14. / 15. Joerhonnert un an enger an der selwechter Hand waren.
Patch-Radio
Patch-Radio ass eng Emissioun um Radio 100,7 déi vum Carlo Link kreéiert gouf a sporadesch diffuséiert gëtt.
Éisträichesch Nidderlanden
Geschicht
Vill Leit ware mat den zentralisteschen an opgekläert-absolutistische Reforme vum Keeser Joseph II. net averstanen. Et koum 1789 zu der Brabanter Revolutioun a 1790 zu der Proklamatioun vun der Republik vun de Vereenegten nidderlännesche Staaten. Am Kontext souwuel vun der Brabanter Revolutioun wéi vun der franséisch-revolutionärer Invasioun gouf eng méiglech Onofhängegkeet vun de Südlechen Nidderlanden a vum Fürstentum Léck, mat oder ouni Lëtzebuerg, an d'A gefaasst. Sou ass 1790 ee Moment dru geduecht ginn, fir e Groussherzogtum Belgien, ënner der Souverainitéit vum Karel vun Habsburg-Lotrengen, ze grënnen. Et sollt awer anescht kommen: dem Joseph II. säi Brudder an Nofollger Leopold II. konnt d'Onrouen, aus deene sech Lëtzebuerg erausgehalen hat, nees zëssen.
1792 goufen d'Éisträichesch Nidderlanden duerch d'Truppe vun der Franséischer Revolutioun eruewert, d'Éisträicher hu se 1793 nees zeréckeruewert, mä 1794 goufe s'op en Neits vu Frankräich besat a formell den 1. Oktober 1795 vu Frankräich annexéiert. Am Oktober 1797 huet Éisträich där Annexioun am Fridde vu Campo Formio zougestëmmt.
Patch-Radio
Bei Geleeënheet ë. a. vun Anniversairen, gi Geschicht, respektiv d'Liewe bei Perséinlechkeeten, oder vun Institutiounen, an engem Toun-"patchwork", och genannt "feature", mat Toun-Dokumenter aus dem Radio-Archiv beliicht an erzielt. Den éischte Patch-Radio gouf de 14. Oktober 2002 zum 25. Joresdag vum Doud vum Tun Deutsch diffuséiert.
Jacques Deval
De Jacques Deval, gebuer de 27. Juni 1890 zu Paräis an och do gestuerwen 19. Dezember 1972, war e franséischen Auteur, Filmregisseur, Dréibuchauteur a Schauspiller.
Patch-Radio
Aner Theme waren ë. a.: d'Geschicht vun RTL mat de verschiddene Programmer (4 Deeler), Télé Luxembourg, The Family of Man, Entertainer vun der Nationallotterie (2 Deeler 2004), De Mikro war dobäi (Raymond Tholl), d'Equipe vum Staminee mam Pir Kremer, International Gréissten aus dem Show-Geschäft zu Lëtzebuerg, Theater-Enregistrementer-Eugène Heinen, Grand Prix Eurovision de la Chanson aus Lëtzebuerger Siicht, Mythos Titanic, 50 Joer Saarländischer Rundfunk, 15 Joer Radio 100,7 - e Stéck Lëtzebuerg, Viru 40 Joer Hei elei, kuck elei Ufank a Filmproduktiounen (2 Deeler), Titanic (Rediff. an aktualiséiert 14.04.2012),
Jacques Deval
Als Auteur huet hie Romaner an Theaterstécker geschriwwen.
Ramadan
Vun Ufank bis zum Enn vum Ramadan däerf keen Moslem (bis op e puer Ausnamen) den Dag iwwer weeder iessen oder drénken, nach intim Relatiounen hunn. D'Faaschte fänkt un, wann een um Horizont eng wäiss Sträif gesäit (e "wäisse Fuedem) an hält owes op mam Sonnenënnergang. D'Faaschte gëtt traditionell an der Famill a mat Invitéë gebrach.
Jacques Deval
Hien ass de Papp vun den Auteure Gérard de Villiers a Bernard Eschasseriaux.
Ramadan
Speziell Deeg am Ramadan
An deene leschten 10 Deeg vum Ramadan läit "d'Nuecht vun der Bestëmmung", an där déi éischt Verse vun Koran iwwermëttelt goufen. Dacks gëtt den Datum vum 27. Dag vum Ramadan uginn. Déi Nuecht vum 27. op den 28. Ramadan ass immens wichteg well se am reliéise Sënn vill "Hasanat" (gutt Doten) mat sech bréngt.
Schëld A, 23
D'Schëld A, 23 ass e Verkéierswarnschëld aus dem Lëtzebuerger Code de la route, dat eng Kräizung mat Rietsvirfaart ukënnegt.
Originaltext aus dem Code de la route:
24. Intersection à priorité de droite - Le signal A,23 indique l'approche d'une intersection où la priorité de droite est d'application, sans préjudice des dispositions de l'article 136.
Rue Wiltheim
D'Rue Wiltheim ass eng Strooss an der Alstad vun der Stad Lëtzebuerg, déi vum Fëschmaart erop an d'Groussgaass geet, woubäi den ieweschten Deel, vum Ale Geriichtsgebai bis bei d'Kräizung Schiggerisgaass / Groussgaas, Rue du Palais de Justice heescht. Am Haus Nr. 6, dem Gebuertshaus vum Moler Joseph Kutter, ass d'Schéieschlach, e verwëllefte Passage.
1854 huet de Stater Gemengerot hir deen Numm ginn, fir un d'Famill (de) Wiltheim z'erënneren, deenen hir bekanntst Memberen den Alexandre, de Guillaume an den Eustache waren. Hiert Haus stoung nämlech do, wou haut d'Haaptgebai vum Nationalmusée fir Geschicht a Konscht ass.
Klasséiert Gebaier
D'Gebaier op den Nummeren 12-14, 10, 8, 6 a 4 stinn zanter dem 20. Oktober 1961 op der Lëscht vum Zousazinventaire vun de klasséierte Monumenter.
D'Aile Wiltheim
D'Nummeren 8, 10 an 12 gehéieren dem Fonds de rénovation de la vieille ville. D'Nummer 10 gouf op eng al Festungsmauer aus dem 13. Joerhonnert gebaut. D'Dunnen um Rez-de-chaussée si vun ëm 1560. D'Gebai op Nummer 12 ass aus dem fréie 17. Joerhonnert, de Bauhär war de Ferdinand d'Arimont, Conseiller um Provënzialrot a Steierreceveur vum Herzogtum Lëtzebuerg. Déi zwee Gebaier goufen deemools duerch e bannenzegt Portal matenee verbonnen. Dat op der Nummer 8 gouf vun engem Händler an der éischter Hallschent vum 16. Joerhonnert gebaut; et ass ee vun de wéinegen erhalenen Haiser am gotesche Stil an der Stad.
An den 1970er Jore goufe s'eng éischt Kéier renovéiert an an den Nationalmusée fir Geschicht a Konscht integréiert, deen doranner seng Sammlung Vie luxembourgeoise ënnerbruecht huet, a Bureauen an Depoten dran hat. D'Verbindung geschouch iwwer eng Passerell um 1. Stack. Mëtt vun den 2010er Jore goufen déi 3 Gebaier eng weider Kéier renovéiert a moderniséiert (ë. a. gouf e Lift agebaut, d'Passerell duerch eng nei aus Glas op zwee Stäck ersat, an d'Gebai, wat Heizung, Elektresch a Sécherheet betrëfft den neisten Normen ugepasst. De Budget dofir huet sech op 9,5 Milliounen Euro belaf. An dësem Aile Wiltheim genannten Deel vum Musée ass zënter dem Mäerz 2015 op den ënneschte Stäck eng Ausstellung iwwer d'Entwécklung vum Bannendesign vu 1500 bis haut ze gesinn, vum Renaissancestil iwwer Jugendstil an Art Deco bis zum haitegen Design. Uewenop si representativ Konschtwierker vu Lëtzebuerger Moler ausgestallt, an ënner dem Daach Ateliere fir Kanner. Et gëtt och ee Raum mat Fotoe vum Edward Steichen.
MeToo
# MeToo ("(m)ech och") ass en Hashtag, dee sech zanter Mëtt Oktober 2017 wéinst dem Weinstein-Skandal an de soziale Medie verbreet huet. Dem Filmproduzent Harvey Weinstein goufe sexuell Belästegungen, erzwonge sexuell Handlungen a Vergewaltegunge virgeworf. Den Hashtag geet op d'Sozialaktivistin Tarana Burke zeréck an ass duerch d'Schauspillerin Alyssa Milano populär ginn, déi Fraen encouragéiert huet, den Hashtag ze benotze fir op d'Ausmooss vu sexuellen Iwwergrëffer a sexuelle Belästegungen opmierksam ze maachen. Zanter deem ass den Hashtag Milliounemol gebraucht ginn.
De 15. Oktober 2017 huet d'Alyssa Milano op Twitter geschriwwen: Wann s de sexuell belästegt oder ugegraff gi bass, da schreif "Mee too" als Äntwert op dësen Tweet.
Als Erënnerung un d'Leit vun de Schmelzen
Als Erënnerung un d'Leit vun de Schmelzen ass eng monumental Skulptur vum Jhang Meis. Si gouf den 3. Dezember 2008 ageweit a steet op der Place de l'Université um Belval.
Si besteet aus 3 Palplanchë vu 7, 8 an 9 Meter Héicht, a stellt d'Héichiewen A, B an C op Belval duer. D'Skulptur, déi am Ganzen 10 Tonne schwéier ass, gouf op Initiativ vun der Amicale des Anciens des Hauts Fourneaux A et B de Profil Arbed Belval realiséiert. De Stol kënnt aus de Schmelze vu Belval (Z-Träger) an Déifferdeng (Greyträger).
Chang'e-3
D'Chang'e-3 (嫦娥三号) ass déi drëtt Raumsond vun der CNSA an déi drëtt Missioun am Moundprogramm vun der Volleksrepublik China. Dräi weider Missioune si geplangt. Nodeem déi béid Virgängersonden Chang'e-1 an Chang'e-2 Orbiter waren, ass d'Chang'e-3 erfollegräich um Äerdmound de 14. Dezember 2013 gelant an huet e Moundrover mam Numm Yutu (Jadehues) um Mound ofgesat.
Den 1. Dezember 2013 war Chang'e-3 u Bord vun enger Rakéit vum Typ Laange Marsch 3B vum Kosmodrom Xichang an eng Äerdëmlafbunn gestart. 20 Minutten nom Start gouf d'Sond vun der Rakéit getrennt. Aus der Äerdëmlafbunn war d'Sond an en Transferorbit ageschwenkt. D'Aschwenken an eng Moundëmlafbunn war de 6. Dezember a gouf mat dräi Korrekturmanövere virbereet. No engem Bremsmanöver gouf dunn eng Kreesbunn ëm de Mound mat enger Héicht vun 100 km erreecht. No engem Ofstig op 15 km gouf duerch e weidere Bremsmanöver d'Landung ageleet. Déi mëll Landung war de 14. Dezember um 13:11:18 UTC, een Ëmlaf méi fréi wéi ufanks geplangt an domat 250 km ëstlech vum Sinus Iridum am Mare Imbrium bei 44,115° N 19,515° W. Et goufe Livebiller vun der Landung iwwerdroen. Sechs Stonne méi spéit huet den 140 Kilo schwéiere Rover de Lander iwwer eng Ramp verlooss.
China National Space Administration
China National Space Administration (CNSA), englesch fir Chineesesch National Weltraum Agentur, ass déi chineesesch Weltraumorganisatioun, déi fir d'zivil Raumfaartprogramm vun der Volleksrepublik China verantwortlech ass.
Geschicht
Déi nationaal chineesesch Weltraumagentur gouf am Joer 1993 als Nofollger vum Ministerium fir Loft- a Raumfaartindustrie gegrënnt, dobäi gouf d'Industrie als China Aerospace Corporation (englesch fir chineesesch Loftraum-Gesellschaft) zesummegefaasst. 1998 gouf d'Loftraum-Gesellschaft a verschidde kleng Entreprisen ënnerdeelt. De Chef vun der CNSA ass haut de Chen Qiufa (陳求發) (Stand: 2012). ,
Zanter 2007 ass déi chineesesch Weltraumagentur Member vun der Internationaler Charta fir Weltraum an Naturkatastrophen.
(7968) Elst-Pizarro
Den Elst-Pizarro ass de Prototyp vun enger Koméite-Klass, deenen hiren Orbit ganz an der Haaptceinture läit an net vun engem Asteroid ënnerscheet ka ginn, deen awer och eng Koma oder − wéi den Elst-Pizarro – am Perihel souguer e Schwäif huet. Den Objet huet dofir och d'Duebelbezeechnung 133P/Elst-Pizarro an (7968) Elst-Pizarro.
Den Elst-Pizarro gouf 1979 entdeckt an ufanks als Asteroid 1979 OW7 genannt. Op Fotoen am Perihelion vun 1996 huet den Objet awer en däitleche Stëbsschwäif gewisen, sou datt den Elst-Pizarro an der Tëschenzäit nieft enger Asteroidennummer och als Koméit an der Grupp vun den Haaptceinturekoméiten rangéiert. Den Elst-Pizarro ass domat nieft dem (2060) Chiron, dem (4015) Wilson-Harrington, dem (60558) Echeclus an dem (118401) LINEAR ee vun nëmme fënnef Objeten (Stand: Mäerz 2007), déi souwuel als Koméit wéi och als Asteroid klasséiert sinn, woubäi den (3200) Phaethon méiglecherweis och an déi Grupp fällt.
Déi zäitlos Bunnelementer vum (7968) Elst-Pizarro si bal identesch mat deene vum méi groussen, wann ee vun der absolutter Hellegkeet vun 11,4 géigeniwwer 15,6 ausgeet, Asteroid (3615) Safronov.
Deimos (Mound)
Den Deimos (vum griich. Δείμος = „Schreck“, ass nieft dem Phobos ee vun de béiden natierleche Satellitten vum Planéit Mars. Hie gouf nom Deimos, dem Jong a Begleeder vum griichesche Krichsgott Ares (laténgesch Mars), genannt.
Hie gouf am Joer 1877 zesumme mam Phobos vum US-amerikaneschen Astronom Asaph Hall um US Naval Observatory zu Washington D.C. entdeckt.
Ëmlafbunn
Den Deimos läit méi wäit vum Mars ewech, hie leeft op enger bal exakter Kreesbunn vu 23.459 km Radius (entspriechend 20.063 km iwwer dem Marsequator) a brauch fir e Marsëmlaf 1 Dag, 6 Stonnen an 18 Minutten. Wéi den Äerdmound huet och den Deimos eng gebonne Rotatioun, dat heescht, hie weist dem Mars ëmmer déi selwecht Säit zou. Seng Ëmlafbunnn ass mat 1,79° liicht géint den Equatorplang vum Mars gebéit.
Wann een um Mars stoe géif, da wier dem Deimos säi visuellen Duerchmiesser duebel sou grouss, wéi wann een d'Venus vun der Äerd aus kucke géif. Den Deimos ass ee vun den donkelsten Himmelskierper am Sonnesystem.
Eegenschaften
Den Deimos ass de klengste vun de Marsmounden. Hie miesst 15 × 12,2 × 10,4 km an huet eng mëttel Dicht vun 1,7 g/cm³. Duerch seng onreegelméisseg Form gëtt allgemeng dovun ausgaangen, datt den Deimos genee wéi de Phobos ee vum Mars agefaangenen Asteroid ass.
D'Uewerfläch vum Trabant ass, wéi déi vum Phobos, mat enger Stëbschicht iwwerzunn, dem sougenannte Regolith. Déi Substanz ass och vum Äerdmound bekannt. D'Regolithschicht ass um Deimos méi deck wéi um Phobos, wat zur Folleg huet, datt op him d'Uewerflächekennzeeche manner staark ervirtrieden. Den Deimos huet eng kleng Albedo vun nëmmen 0,07.
Le juge
Le juge ass e franséisch-italieenesche Film vum Jean Girault a Federico Chentrens aus dem Joer 1971.
OCA-DLR Asteroid Survey
ODAS (Ofkierzung fir OCA-DLR Asteroid Survey, woubäi OCA fir Observatoire de la Côte d'Azur an DLR fir Deutsches Zentrum für Luft- und Raumfaart steet) ass d'Bezeechnung fir en Asteroide-Sichprogramm, dat vun 1996 bis 1999 vum Observatoire de la Côte d'Azur a Kooperatioun mat dem Institut fir Planéitefuerschung vum DLR bedriwwe gouf. Mat Hëllef vun engem nërdlech vun Nice stationéierten 90-cm-Schmidt-Teleskop goufen iwwer 2.000 Asteroiden, dorënneer och fënnef äerdno Objeten an ee Koméit entdeckt.
Le juge
Ëm wat geet et am Film?
De Film ass eng Parodie op den amerikanesche Western.
OCA-DLR Asteroid Survey
Nodeem d'ODAS-Himmelsiwwerwaachung wéinst finanzielle Schwieregkeeten huet missen agestellt ginn, goufen d'Fuerschunge mat UDAS (vun 1999 un) an ADAS (vun 2001 un) weidergefouert.
Tornike Sanikidse
Den Tornike Sanikidze, op Georgesch თორნიკე სანიკიძე, gebuer den 1. Januar 1989, ass e georgesche Schachspiller, deen an der Saison 2009/2010 fir Le Cavalier Differdange gespillt huet. Den Titel vum Groussmeeschter krut hien am Joer 2008.
Seng aktuell Elo-Zuel läit bei 2576 (Juli 2010) a seng maximal erreecht bei 2615 ; domat ass hien den néngtstäerkste georgesche Schachspiller an ass op Plaz 300 vun der Weltranglëscht (Juli 2010).
Ketewan Arachamia-Grant
D'Ketewan Arachamia-Grant, gebuer den 19. Juli 1968 zu Otschamtschire, Abchasesch ASSR, Georgesch SSR, Sowjetunioun als Ketewan Arachamia, op Georgesch ქეთევან არახამია, ass eng georgesch Schachspillerin. Den Titel vum Groussmeeschter krut si am Joer 2008.
Hir aktuell Elo-Zuel läit bei 2451 (Juli 2010) an hir maximal erreechte bei 2506 ; domat ass si déi bescht schottesch Schachspillerin an ass op Plaz 40 vun der Fraeweltranglëscht (Juli 2010) an op Plaz 1303 vun der Männerweltranglëscht (Juli 2010).
Da uomo a uomo
Da uomo a uomo, (engleschen Titel: Death Rides a Horse), ass en italieenesche Western vum Giulio Petroni aus dem Joer 1967.
Ëm wat geet et am Film?
Als Kand gesäit de Bill wéi seng Famill vu 4 Verbriecher ermuert gëtt. Als Erwuessene mécht hie sech op d'Sich no de Verbriecher…
Geoff Eley
Den Geoff Eley, gebuer de 4. Mee 1949 zu Burton-on-Trent a Groussbritannien, ass e marxistesch markéierten Historiker, Auteur, Editeur, a Professer fir Geschicht op der Universitéit vu Michigan an de Vereenegte Staaten.
Liewen
Den Eley ass a relativ moderaten Ëmstänn grouss ginn an huet vun 1967 bis 1970 op der Universitéit vun Oxford (Balliol College) Geschicht studéiert. Hien huet an däitscher Geschicht op der Universitéit vu Sussex graduéiert an 1974 krut hien do säin Doktertitel. Säit 1979 lieft de gebiertege Britt an den USA an ass Professer fir zäitgenëssesch Geschicht op der Universitéit vu Michigan.
Thunder Road
Thunder Road ass eng lëtzebuergesch Blues- a Rockband, déi 2016 gegrënnt gouf an hire Sëtz an der Stad Lëtzebuerg huet.
Geoff Eley
Liewen
Den Geoff Eley bezeechent sech selwer als europäeschen Historiker, deen a Groussbritannien geschoult gouf, haaptsächlech iwwer Däitschland recherchéiert an an den USA lieft. Den Eley ass staark marxistesch markéiert a gehéiert zu där Generatioun vun Historiker, déi d'Changementer vun den 1960er Joren, d'Opkomme vun der Sozialgeschicht dat doraus entstanen ass, an hire Wiessel zur Kulturgeschicht aktiv mat erlieft hunn a vun dësen influencéiert ginn sinn.
Hie gëllt als Historiker vun der däitscher Geschicht. Sou huet e sech haaptsächlech duerch seng Recherchen a Publikatiounen iwwer déi däitsch Geschicht am 20. an am 21. Joerhonnert ervirgedoen. Allerdéngs konzentréiert den Geoff Eley sech och vill op den theoreeteschen a methodeschen Aspekt vun der Geschichtsschreiwung als Ganzes. A senger Aarbecht als Dozent beschäftegt hie sech net nëmme mat der däitscher Geschicht, mä och der europäescher Geschicht säit 1945, dem Nationalismus, de Kulturstudien an der Historiographie.
Thunder Road
Thunder Road spillt Coveren, ë. a. vu follgende Museker: Gary Moore, Walter Trout, Joe Bonamassa, King King.
Geoff Eley
De Wee zur Sozialgeschicht
Den Eley konnt sech fir d'Geschichtsschreiwung weeder duerch seng Erfarungen an der Schoul oder op der Uni begeeschteren, mä méi duerch déi politesch a sozial Changementer an den 1960er Joren. Et waren och déi Changementer déi et him erlaabt fir op eng gutt Universitéit – a sengem Fall Oxford – ze goen. Obwuel hien d'Chance hat ob sou enger renomméierter Universitéit ze studéieren, war hie séier desillusiounéiert vun der Aart a Weis wéi do Geschicht geléiert a studéiert gouf.
Déi politesch Entwécklunge vun de 60er Joren hu sech och op d'Historiographie u sech ausgewierkt an d'Geschichtswëssenschaften hunn am Laf vum Geoff Eley senger Studienzäit eng enorm Verwandelung duerchgemaach, haaptsächlech d'Sozialgeschicht, déi sech an där Zäit duerchgesat huet.
Dëse Wandlungen huet den Eley optimistesch entgéint gesinn. Sou war d'Sozialgeschicht méi theoreetesch ausgeriicht an huet sech un aneren Disziplinne wéi der Soziologie an der Ekonomie orientéiert. D'Historiker, déi sech där Sozialgeschicht verschriwwen hunn, ware méi selbstkritesch an hirer Approche an hu probéiert d'Entwécklung vu ganze Gesellschaften z'ënnersichen. Déi Wandlungen hunn den Eley staark inspiréiert. Sou ass hien zum Beispill duerch Revuë wéi Past and Present beaflosst ginn, déi marxistesch an interdisziplinär ausgeriicht war, an déi d'Zesummenaarbecht mat Anthropologen a Soziologe gefërdert huet. Och d'Annales-Schoul a Frankräich ass sou e Wee agaangen an huet den Eley beaflosst. Si huet sech virun allem der Ekonomie, der Geographie an der Soziologie zougewannt an hat den Usproch eng Strukturgeschicht à long terme sou wéi eng histoire totale ze schreiwen.
Dëse Klima andeems sech Geschichtswëssenschaften immens verännert hunn, hunn den Eley also ganz besonnesch beaflosst an hie beschreift déi Zäit als eng Zäit vu Virwëtz an Enthusiasmus an där hie probéiert huet aus all deenen neie Mouvementer ze schëffen. Et war besonnesch d'Interdisziplinaritéit an d'Zouwennung zu der Theorie, déi den Eley optimistesch gestëmmt hunn. D'Historiker hu sech an deem Kader besonnesch fir d'Soziologie intresséiert a sech an hiren Analysen a Recherchen, gesellschaftlechen Entwécklungen a Phenomeener zougewannt. Inspiréiert hunn den Eley an dësem Sënn besonnesch Historiker wéi de Charles Tilly, e Soziolog a Sozialhistoriker, deen den Historiker Bedeitung vun der Theorie fir Geschichtswessenschaft däitlech gemaach huet an d'Sozialwessenschaften historiséiert huet. Awer och den Edward Thompson war eng grouss Inspiratiounsquell fir de jonken Historiker. Sou huet dem Thompson säi Wierk, dem Eley iwwer seng Desillusioun vum Geschichtsstudium erwech gehollef a seng Konter-Narrativ huet den Eley besonnesch influencéiert, well si nei Weeër fir Geschicht ze schreiwen erméiglecht huet an déi déi traditionell Geschichtsschreiwung erausgefuerdert huet. Sou ass den Eley der Meenung, datt dem Thompson säi Wierk eng immens Inspiratioun fir d'Sozialgeschicht war an hien zu engem Verständnis vun der Politik bäigedroen huet, dat iwwer de Kader vun den Institutiounen eraus gaangen ass.
Dësen Duerchbroch vun der Sozialgeschicht wier ouni déi politesch Ëmbréch vun den 1960er Joren net méiglech gewiescht, an déi nei Hoffnung déi aus dësen Ëmbréch geschëfft gouf. Sou ass den Eley der Meenung, datt mat gudder Politik och gutt Geschicht geschriwwe gëtt.
Däitsch Geschicht
Den Eley selwer huet an däitscher Geschicht graduéiert an huet sech besonnesch der däitscher Geschicht am 20. an 21. Joerhonnert verschriwwen. Den Impuls fir dësen Intressi hunn him déi grouss Evenementer ginn, déi an Däitschland hiren Ursprong haten, ganz besonnesch natierlech den Zweete Weltkrich. Besonnesch d'Fro no der Ursaach vum Nationalsozialismus an Däitschland, huet den Eley an dësem Kontext begeeschtert. Och an dësem Theemegebitt hunn d'Ëmbréch vun de 60er Joren dozou geféiert, datt d'Geschichtswëssenschafte sech dem Drëtte Räich zougewend hunn a sou eng grouss Roll an der Vergaangenheetsbewältegung gespillt hunn. Den Eley gouf an éischter Linn vum Opkomme vun der däitscher Gesellschaftsgeschichte inspiréiert, déi besonnesch vum Konzept vum däitsche Sonderweg markéiert war. Déi Aart vun der Geschichtsschreiwung huet der brittescher Sozialgeschicht staark geglach an an enger éischter Phas war den Eley vun där Manéier vun der Geschichtsschreiwung begeeschtert, mä lues a lues hu sech ëmmer méi Zweiwel agestallt. Besonnesch d'Iddi vum Sonderweg, also d'Suppositioun, datt déi däitsch Entwécklungen eng Ausnam waren, huet den Eley gestéiert an hien huet d'Ursaach fir déi däitsch Entwécklung éischter beim Kapitalismus gesicht. Den Eley wollt e méi komplext Bild vun der Bedeelegung vum Vollek a sengem Afloss op politesch a sozial Ëmbréch zeechnen amplaz d'Ursaach vun dëse Verännerungen nëmme bei Interventioune vun uewen, bei der Politik ze sichen. Den Zweiwel un der Gesellschaftsgeschicht war awer net nëmme beim Eley present, mä allgemeng gouf sech an der däitscher Geschicht an doriwwer eraus ëmmer méi den normalen, lokalen Entwécklungen, der Alldaagsgeschicht zougewannt. Sou huet sech den Eley an den 1970er als kulturalistesche Marxist gesinn, dee Politik an Ideologie wollt op hiren Zesummenhang an Afloss op d'Sozial- a Kulturliewen ënnersichen. Eng grouss Inspiratioun fir den Eley war zum Beispill den Tim Mason, ee vun deenen éischte Sozialhistoriker déi iwwer d'Drëtt Räich geschafft hunn.